பேச்சு வழக்கில் 'எதுக்களிப்பு' என்பர்... சில நேரங்களில் உண்ட உணவு செரிமானம் ஆகாமல் அமிலத்தன்மையோடும் சற்று எரிச்சலோடும் இரைப்பையிலிருந்து அன்னக்குழாய் வழியாக எதிர்புறமாக வாயில் வரும்... இதையே எதிர்க்களிப்பு என்பர்...களிப்பு என்றால் துள்ளல், நஞ்சாதல் ஆகிய அர்த்தங்களும் உள்ளன...செறிமானமாகாத உணவு நச்சுத்தன்மையோடு துள்ளிக்கொண்டு அன்னக்குழாய் வழியாக எதிர்திசையில் வருவதால் எதிர்க்களிப்பு எனப்பட்டது... வைணவ சமயத்தின் ஓர் உட்பிரிவு தென் + கலை = தென்கலை...வைணவம் எனப்படும் திருமாலை முதற்கடவுளாக வழிபடும் சமயத்தின் ஓர் உட்பிரிவு...இந்து சமயத்தின் ஆறு முக்கிய கிளைகளின் ஒன்று திருமாலை வழிபடும் வைணவம் ஆகும்...இவர்களுக்கு திருமால் மட்டுமே பிரதானமான தெய்வம்...திருமகளையும் வழிபடுவர்...ஆழ்வார்களால் படைக்கப்பட்ட தமிழ் நாலாயிர திவ்விய பிரபந்தம் என்ற நூலை வேதங்களுக்குச் சமமாக மதித்துப் போற்றுவர்...திருமாலுக்கு அடுத்தபடியாக நம்மாழ்வாரே இவர்கள் கொண்டாடும் தெய்வம்...பண்டைய தென்நாட்டு வைணவ சம்பிரதாயங்களைப் பெரிதும் கடைபிடிப்பவர்கள்... மற்றொரு உட்பிரிவான வடகலை வைணவர்களுக்கும் இந்தத் தென்கலை வைணவர்களுக்கும் சுமார் பதினெட்டு வேறுபாடுகள் உள்ளனவாக கூறுகின்றனர்...தென்கலைப் பிரிவைச் சேர்ந்தவர்கள் என்பதற்கான திருநாமத்தை (திருமண்) நெற்றியில் இட்டுக்கொள்ளுவார்கள்...இந்தக் குறி ஆங்கில எழுத்து 'Y' போல இறுபுறமும், மூக்கின் மேல் நுனியில் சற்று இறக்கி, வெள்ளை மண்ணாலும், நடுவில் ஸ்ரீசூர்ணம் எனப்படும் சிவப்பு நிறப் பொடியால் ஒரு நேர்க்கோடு கொண்டதாயும் இருக்கும்.  தமிழும் வடமொழியும் கலந்து எழுதும் முறை. இருமொழிகளைக் கலந்து எழுதும் முறை. பண்டைய நாட்களில் தமிழ் மொழியில் மிக அதிகமாக வடமொழிச் சொற்களைக் கலந்து எழுதும் வழக்கம் சில காலம் இருந்தது...இந்த எழுத்து நடை இரத்தினமும் பவழமும் கலந்தாற் போல இருக்கும் என்பதைக் குறிக்கவே இந்த மணி + பிரவாளம் என்ற சொல்லாட்சி...வீர சோழியம் என்னும் பண்டைய தமிழ் நூல் இந்த நடையில் எழுதப்பட்டதே...வேறு பல நூல்களும் உண்டு...பிந்தைய காலங்களில் இந்த நடை வழக்கொழிந்து போயிற்று...தமிழ் நாட்டைப் பொருத்தவரை மணிபிரவாளம் என்பது தமிழும் வடமொழியும் சமமாகக் கலந்து எழுதப்பட்ட மொழிநடை ஆயினும் பொதுவில் இரண்டு மொழிகளைக் கலந்து எழுதும் முறையையே இந்தச்சொல் குறிக்கும்... 